ইসি-সংশ্লিষ্টরা জানিয়েছেন, প্রথম দফায় নির্বাচনে দেশের ৩৬ জেলায় প্রায় সাত হাজার কেন্দ্র ছিল। কেন্দ্র দখল করে ব্যালট পেপার ছিনতাইসহ নানা অভিযোগে ১৩ জেলার ৬৫টি কেন্দ্রের ভোট স্থগিত করা হয়েছে। এসব কেন্দ্রের প্রত্যেকটি ঘটনায় পৃথক মামলা দায়েরের প্রস্তুতি চলছে। মঙ্গলবার রাতেই প্রধান নির্বাচন কমিশনার (সিইসি) কাজী রকিবউদ্দীন ও অন্য কমিশনাররা জরুরি বৈঠকে এ বিষয়ে বিস্তারিত আলোচনা করেন। ওই রাতেই ইসির উপ-সচিব সামসুল আলম স্বাক্ষরিত চিঠিতে ১১ কেন্দ্রের দায়িত্বে থাকা ১১ এসআইকে সাময়িক বরখাস্তের জন্য নির্দেশ দেওয়া হয়।